TASCO บวก 6.88% โบรกฯ มองอุปสงค์ยางมะตอยเพิ่มจากการซ่อมถนนภาคใต้
TASCO บวก 6.88% โบรกฯ คาดกำไร Q4/59 โตแกร่ง – อุปสงค์ยางมะตอยเพิ่มจากการซ่อมถนนในภาคใต้ ล่าสุด ณ เวลา 16.00 น. ราคาอยู่ที่ 23.30 บาท บวก 1.50 บาท หรือ 6.88% สูงสุดที่ 23.60 บาท ต่ำสุดที่ 22.00 บาท มูลค่าซื้อขายที่ 2.03 พันล้านบาท 
11 ม.ค. 2560

ผู้สื่อข่าวรายงานว่า ราคาหุ้นบริษัท ทิปโก้แอสฟัลท์ จำกัด (มหาชน) หรือ TASCO ณ เวลา 16.00 น. ราคาอยู่ที่ 23.30 บาท บวก 1.50 บาท หรือ 6.88% สูงสุดที่ 23.60 บาท ต่ำสุดที่ 22.00 บาท มูลค่าซื้อขายที่ 2.03 พันล้านบาท 

บล.ยูโอบี เคย์เฮียน ระบุในบทวิเคราะห์ฯแนะนำหุ้น บมจ. ทิปโก้แอสฟัลท์ (TASCO) จากส่วนต่างราคา (Bitumen spread) ที่กว้างขึ้นส่งผลดีต่อการดำเนินงาน และกำไรไตรมาส 4/59
นอกจากนี้ อุปสงค์ยางมะตอยเพิ่มจากการซ่อมถนนในภาคใต้ และได้จิตวิทยาบวกจากราคาน้ำมันปรับลง
ด้านบล.คันทรี่ กรุ๊ป ระบุว่าที่ประชุมคณะรัฐมนตรี (ครม.) วันนี้ คาดว่าจะมีการพิจารณางบซ่อมแซมถนนที่เสียหายจากปัญหาน้ำท่วมภาคใต้ และให้เงินกู้ช่วยเหลือผู้ประกอบการภาคใต้ที่ได้รับผลกระทบน้ำท่วม เป็นบวกต่อหุ้นในกลุ่มวัสดุก่อสร้าง ซึ่งรวมถึง TASCO ด้วย